b"\n_START_ARTICLE_\nMare de D\xc3\xa9u del Pilar de Canosa\n_START_SECTION_\nDescripci\xc3\xb3\n_START_PARAGRAPH_\nCapella realitzada amb pedra de carreu de planta rectangular, tan sols t\xc3\xa9 una nau i al costat s'hi obre el cementiri. A la fa\xc3\xa7ana hi ha la porta d'acc\xc3\xa9s amb arc de mig punt i adovellada, m\xc3\xa9s amunt un petita finestra i entre la porta i la finestra hi ha un escut, probablement de la fam\xc3\xadlia que va fundar la capella del Pilar. A la part superior hi trobem un ull de bou i corona la fa\xc3\xa7ana una espadanya. La teulada \xc3\xa9s de doble vessant. Remata tota la capella una petita cornisa decorada.\n_START_SECTION_\nHist\xc3\xb2ria\n_START_PARAGRAPH_\nNo sabem amb exactitud la data en qu\xc3\xa8 es va realitzar aquesta capella, hem de suposar que \xc3\xa9s obra del segle XIX. La capella de la Mare de D\xc3\xa9u del Pilar est\xc3\xa0 situada dintre de les propietats de la finca de la Canosa i a prop de la capella hi ha la masia de la Canosa. Aquesta capella fou constru\xc3\xafda amb l'ajuda de l'amo que hi havia en aquell moment a la finca."